《斋居次韵世赏廷言》
明代·程敏政

多才几宿共斋诚，玉署三回见月生。纪盛又传新得句，怀人空读旧题名。

幽花小埭春光浅，古木回廊夜气清。只恐御坛高处冷，寝帏通夕未忘情。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。